
ANNEX 2
	D.N.I:

------------------------------------------------------
PROCÉS SELECTIU 

TÈCNIC/A AUXILIAR COMUNICACIÓ 




INSTRUCCIONS:

· Tindrà per objecte valorar l’aplicació pràctica dels coneixements teòrics de les persones aspirants mitjançant la resolució de dos supòsits pràctics, a triar-ne entre tres de possibles, vinculats a les funcions pròpies de la plaça a proveir, relacionats amb les matèries que figuren al temari.

· Cada pregunta indica la puntuació sobre el total.
· L’exercici es qualifica de 0 a 20 punts, i per superar-la és necessari obtenir nota mínima de 10 punts.
· La durada màxima per a la realització de la prova és de 2 hores.
TERCERA PROVA.- SUPÒSIT PRÀCTIC
SUPÒSIT 1 (10 punts)
En data 22 de setembre de 2024, el Sr. Joan Clotet, veí de Sant Pau de Dalt, fa una proposta a través de la bústia ciutadana del web municipal per a la creació d’una Comissió municipal de Seguretat Ciutadana. 

Els aspirants hauran de  respondre les preguntes següents:

1. Un cop rebuda la sol·licitud, redacta una primera resposta al sol·licitant. (1 punt)

2. Com a tècnic/a auxiliar de Comunicació de l’Ajuntament de Sant Pau de Dalt, enumera i explica breument el procediment a seguir per a gestionar la petició rebuda. (5 punts)
3. Un cop els serveis municipals han informat favorablement sobre l’aprovació del tràmit, redacta la resposta que es realitzarà al ciutadà. (2 punts)
4. Redacta el comunicat que es penjarà al web municipal, tot explicant la posada en funcionament de la Comissió municipal de Seguretat Ciutadana. (2 punts)

SUPÒSIT 2 (10 punts)
L’alcalde del municipi d’Aiguaviva vol implementar la creació d’un nou butlletí municipal periòdic, de caràcter mensual i en format paper, per a donar visibilitat a les activitats més rellevants que es realitzen en el municipi.
Els aspirants hauran de  respondre les preguntes següents:

1. Explica les raons pel qual es vol realitzar el butlletí municipal a través d’un mitjà tradicional. Raona la resposta. (1 punt)

2. Quin seria el procediment que hauria de seguir el departament municipal competent per a implementar-lo? Explica i raona la resposta. (5 punts)

3. Quina informació municipal es necessita per a confeccionar el butlletí municipal? Raona la resposta. (3 punts)

4. Redacta la pàgina de presentació del primer número del butlletí. (1 punts)
SUPÒSIT 3 (10 punts)

El municipi de Sant Fruitós de Maduixa compleix els 500 anys de la seva creació. Amb aquest motiu, l’alcalde vol establir un festival de música antiga que es celebrarà el mes de juliol al teatre municipal.

Els aspirants hauran de  respondre les preguntes següents:

1. Redacta el contingut i fases del Pla de comunicació necessari per organitzar aquest festival. (4 punts)

2. Redacta una nota de premsa que contingui almenys la ressenya de la trajectòria artística dels 3 artistes que participaran al festival. (3 punts)

3. Explica què haurà de preparar per contractar els artistes i altres proveïdors? (1 punts)

4. Després d’un primer estudi del tema, el tècnic auxiliar de Comunicació  considera que li manquen recursos econòmics i que li falta personal per acomplir amb la programació inicialment prevista. Quines solucions li podries proposar per poder mantenir el festival tal com estava previst? (2 punts)


